section_heading: Oporavak i prve titule
paragraph_text: Od 1995. godine rukometni klub Bosna se natječe u prvenstvu nove države Bosne i Hercegovine, ali s podijeljenim rukometnim savezima. Ipak, u sezonama 1997./1998. i 1998./1999. dolazi do doigravanja uz učešće najbolje plasiranih ekipa iz saveza sa sjedištem u Sarajevu i Mostaru, dok će tek 1999./2000. sudjelovati klubovi iz Republike Srpske. U šest odigranih prvenstava klub osvaja dva puta naslov prvaka 1997. i 1999. godine, tri puta Kup BiH 1995., 1998. i 2001. godine. U isto vrijeme sudjeluje u europskim kup natjecanjima, gdje je Bosna davala zavidne rezultate i ostvarila 7 pobjeda i isto toliko poraza. U mlađim kategorijama u ovom periodu pioniri su trostruki, kadeti petorostruki, a juniori četverostruki prvaci države.